Virallinen lehti nro C 323 , 21/10/1998 s. 0041



KIRJALLINEN KYSYMYS E-0496/98 komissiolle esittäjä(t): Daniel Varela Suanzes-Carpegna (PPE) (2. maaliskuuta 1998) Aihe: Vaatimus Argentiina yksinoikeutetun talousvyöhykkeen selventämiseksi Komissio sanoo kirjalliseen kysymykseen E-3951/97 ((EYVL C 310, 9.10.1998, s. 5. )) antamassaan vastauksessa, että Argentiinan yksinoikeutetun talousvyöhykkeen läheisyydessä kansainvälisillä vesialueilla purjehtivien yhteisön alusten vakavaa oikeudellista turvattomuutta koskeva kysymys otetaan ratkaistavaksi aikanaan samalla kun neuvotellaan yhteisestä hankkeesta Kaakkois-Atlantilla tehtävän yhteistyön vahvistamiseksi. Vastauksessa sanotaan myös, että Argentiina esitti YK:lle oman ytv:n pituus- ja leveysasteet 16. syyskuuta 1996 ja että komissiolla ei ole valtuuksia ratkaista kysymyksiä, jotka koskevat ytv:n (luonnollisesti Argentiinan) rajaamista. Eikö komissio tiedä, että yhteisön ARPON-alus pidätettiin 13. toukokuuta 1997 huolimatta siitä, että Argentiina oli esittänyt mainitut ytv:tä koskevat tiedot 16. syyskuuta 1996? Mitä on tehty sen eteen, että tällaiset tapahtumat eivät toistuisi? Eikö komissio tiedä, että YK:lle esitettyjä karttoja tutkittaessa kävi ilmi, että ne eivät olleet yhtäpitäviä niiden tietojen kanssa, jotka koskivat ARPON-aluksen sijaintia? Onko ymmärrettävä, että komissio ei tee mitään Argentiinan eikä YK:n suhteen, vaan hyväksyy sen, että tilanne on epäselvä ja että yhteisön alukset ovat vaarassa kunnes aikanaan ryhdytään toteuttamaan yhteistä hanketta monenvälisen yhteistyöjärjestelmän vahvistamiseksi? Eivätkö komission valtuudet yhteisön kalastusasioissa velvoita komissiota varmistamaan, että yhteisön kalastusalusten oikeudellinen asema on turvattu kansainvälisillä vesialueilla, ja vahvistamaan ja varmistamaan asianmukaiset rajat muiden valtioiden ytv:lle, jotta vältetään uusiin, ei-toivottuihin selkkauksiin johtavat epätäsmällisyydet? Komission jäsenen Emma Boninon komission puolesta antama vastaus (22. huhtikuuta 1998) Komissio on seurannut tarkkaavaisena Arpón-aluksen tilanteen kehitystä, ja vaikka alus ei toimikaan kalastussopimuksen mukaisesti, sekä Buenos Airesin edustusto että pääosasto XIV ovat puuttuneet asiaan eri tasoilla useaan otteeseen. Komissio on samaa mieltä siitä, että tähän pidätykseen johtaneiden tapahtumien kaltaiset tilanteet aiheuttavat tulkintavaikeuksia ja tiettyä epävarmuutta tällä alueella toimiville aluksille. Tämän vuoksi yksinomaisen talousvyöhykkeen (ZEE) rajoittaminen otettiin esille hiljattain järjestetyssä komission ja Argentiinan viranomaisten välisessä kokouksessa. Argentiinan viranomaisten mukaan ¨Restringa sur balneario los angeles¨ -niminen kohta, jossa mainittu pidätys tapahtui, ei näy Yhdistyneille kansakunnille esitetyissä kartoissa, koska niiden mittakaava on hyvin suuri. Mutta kohta näkyy kaikissa muissa perusviivojen laskemiseen käytetyissä kartoissa. Komissio on lisäksi sitä mieltä, että rannikkovaltiolla on merioikeusyleissopimuksen 56 artiklan 2 kohdan ja 75 artiklan nojalla väistämätön velvollisuus esittää kaikki tarvittavat ZEE:n rajoittamista koskevat täsmennykset, ja kansainvälisen oikeuden mukaan se on vastuussa tämän velvollisuuden laiminlyönnistä. Tilanteen selvittämiseksi Argentiinan viranomaisten on pidettävä tekninen kokous Espanjan kanssa ja komissio on valmis avustamaan siinä. Jos oikeudellinen turvattomuus jatkuu yhteydenoton jälkeen, voidaan harkita muodollisempia toimenpiteitä.